**Dr Hajrija Mujović**

**naučni savetnik IDN**

**ASPEKTI MEDICINSKOG I PROCESNOG PRAVA**

**U ZAŠTITI KORISNIKA REZIDENCIJALNOG SMEŠTAJA**

U današnje vreme pitanja zaštite korisnika rezidencijalnog smeštaja postaju aktuelna ne samo sa gledišta njihovog opšteg zdravstvenog stanja, nego i procene njihove sposobnosti odlučivanja koja direktno uslovljava ostvarivanje ili eventualno gubitak određenih građanskih prava iz oblasti socijalne zaštite, radnih i porodičnih odnosa. Postoji dvojni pristup sa stanovišta materijalnog i procesnog prava. Kod procene sposobnosti osoba sa nekim oblikom mentalnihih smetnji ili bolesti, postavlja se pitanje kako ove slučajeve medicinski i pravno razrešiti na adekvatan i optimalan način. Nije reč samo o lećenju, već i o tome da veštak psihijatar ima funkciju da u okviru pojedinih pravnih postupaka, procenjuje mentalni kapacitet konkretne osobe po principima savesnosti i objektivnosti. Veliku ulogu u toj ekspertizi igraju opšteprihvaćeni principi proizašli iz reformi modernog prava o zaštiti mentalnog zdravlja i međunarodnih standarda u zaštiti osoba sa invaliditetom (poteškoćama). Oni se odnose na specifičnosti pristanka na lečenje, relevantnost 'zamenjujućeg' pristanka, kao i restriktivnost prinudne hospitalizacije i zbrinjavanja ne samo u psihijatrijskim ustanovama, već i u široj društvenoj zajednici, kroz razne segmente brige za život i rad osoba sa mentalnim poteškoćama. Da bi se postupanje učinilo efikasnijim neophodno je da se usvoje važeća profesionalno-metodološka uputstva, kako za psihijatre tako i za sud. Pri tome se uvek ističe značaj prevencije, nadzora i određenog vida 'civilne kontrole' psihijatrijskih ustanova.